Popocatepetl

Popocatepetl, špan. Popocatépetl (z jazyka nahuatl - Dymiaca hora), skrátene aj El Popo je aktívna sopka a zároveň druhý najvyšší vrch Mexika. Týči sa do výšky 5 426 m n. m., jej vrchol je pokrytý trvalým ľadom a pri priaznivých poveternostných podmienkach je pozorovateľná aj z hlavného mesta Mexiko, od ktorého je vzdialená 70 km juhovýchodne. Na úpätí sa nachádza niekoľko kláštorov zo 16. storočia, ktoré sú zaradené do zoznamu svetového kultúrneho dedičstva.

Vrchol sopky je ukončený 400 × 600 m širokým kráterom, počas vývoja sopky došlo k viacnásobnému kolapsu jej stavby, produkty týchto kolapsov sa nachádzajú v širšom okolí Popocatepetl. V priebehu dejín bolo zaznamenaných mnoho erupcií, najstaršie pochádzajú ešte z predkolumbovskej Ameriky. V rokoch 1994 a 2000 museli byť blízke mestečká evakuované v dôsledku výronu obrovského mraku popola, ktorý sa rozšíril do vzdialenosti 25 km.

Iné projekty

Externé odkazy 
 www.volcano.si.edu - stratovulkán Popocatépetl na Global Volcanism Program 

Sopky Mexika
Stratovulkány
Aktívne sopky